Ränilinn

Ränilinn on linnaosa Tartu edelaosas.

Linnaosa piirideks on linna piir – Lääneringtee – Tartu–Valga raudtee"Statistiline ülevaade. Tartu 2013" Tartu: Tartu linnavalitsus, 2014, lk 6, ptk "Asend".

Ränilinna pindala on 122 ha"Statistiline ülevaade. Tartu 2013" Tartu: Tartu linnavalitsus, 2014, lk 29, ptk "Rahvastik", elanikke oli rahvastikuregistri andmeil 1. jaanuari 2012 seisuga 1732. Linnaosas asuvad muu hulgas teadusasutused Tartu Ülikooli Füüsika Instituut ja Tartu Teaduspark.

2013. aasta 31. detsembri seisuga elas Ränilinnas 1674 inimest, neist 952 naist ja 722 meest. Ränilinna elanikest 171 olid vanuses 0–6 aastat, 160 vanuses 7–18 aastat, 969 vanuses 19–64 aastat ja 374 vähemalt 65-aastased."Statistiline ülevaade. Tartu 2013" Tartu: Tartu linnavalitsus, 2014, lk 28, ptk "Rahvastik" Linnaosa asustustihedus oli 1372 in/km2. Ränilinnas elas 1,71% tartlastest.

Ränilinna nimi pandi selles piirkonnas asunud Räni küla järgi. Seal on asunud Räni mõis, saksa keeles Renningshof. Rüütlimõisast on teateid 16. sajandist, nimi pärineb 17. sajandi omanikult Hans Rennilt. Räni mõisa maad ja küla asusid lääne pool praegust Riia tänavat ehk Tartu – Valga maanteed, ida pool olid Ropka mõisa maad ja Variku küla. Nõukogudeaegsed kortermajad ehk  Fi linnaosa, samuti nüüdne Novapolis asuvad Ropka mõisa Variku küla Raja talu maadel. Mõisate piir läks  Raja talu (praeguse Aardla tänav 126) juurest. Erandina kuulusid Räni külla kolm  idapoolset talu, mille maadel on nüüd Savi tänav ja Riia tänav 122 kuni 140.

Tänavad
Aardla
Kristalli
Kvartsi
Laseri
Lääneringtee
Raudtee 
Riia

Viited

Kategooria:Tartu linnaosad